Komission asetus (EY) N:o 1025/97, annettu 6 päivänä kesäkuuta 1997, tiettyjen Venäjän federaatiosta peräisin olevien tekstiilituotteiden tuonnista



Virallinen lehti nro L 150 , 07/06/1997 s. 0020 - 0024



KOMISSION ASETUS (EY) N:o 1025/97, annettu 6 päivänä kesäkuuta 1997, tiettyjen Venäjän federaatiosta peräisin olevien tekstiilituotteiden tuonnista EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon muiden kuin kahdenvälisten sopimusten, pöytäkirjojen tai muiden järjestelyjen taikka muiden yhteisön erityisten tuontimenettelyjen soveltamisalaan kuuluvien tiettyjen kolmansien maiden tekstiilituotteiden tuontiin sovellettavasta yhteisestä menettelystä 7 päivänä maaliskuuta 1994 annetun neuvoston asetuksen (EY) N:o 517/94 (1), sellaisena kuin se on viimeksi muutettuna komission asetuksella (EY) N:o 1937/96 (2), ja erityisesti sen 12 artiklan 2 kohdan ja 17 artiklan 6 kohdan yhdessä 25 artiklan 5 kohdan kanssa, sekä katsoo, että Euroopan yhteisön ja Venäjän federaation kirjeenvaihtona tehdyn ja 19 päivänä joulukuuta 1995 parafoidun tekstiilituotteiden kauppaa koskevan sopimuksen voimassaoloaika päättyi 31 päivänä joulukuuta 1996; odotettaessa neuvottelujen jatkamista ja niiden päätökseen saattamista Venäjän federaation kanssa tehtävän uuden sopimuksen parafoimiseksi annettiin komission asetus (EY) N:o 2446/96 (3), sellaisena kuin se on muutettuna asetuksella (EY) N:o 562/97 (4), yhteisön taloudellisten etujen suojelemiseksi kyseisen maan kanssa käytävässä tekstiilituotteiden kaupassa, kyseisellä asetuksella käyttöön otettuja toimenpiteitä sovelletaan 30 päivään kesäkuuta 1997; on epätodennäköistä, että uutta sopimusta koskevat neuvottelut saatetaan päätökseen ja että sopimusta sovelletaan ennen kyseistä päivämäärää, tekstiili- ja vaatetusalan arkuuden huomioon ottaen on tarpeen ottaa käyttöön vuoden 1997 kuuden viimeisen kuukauden osalta tuontimenettely, jossa vahvistetaan määrälliset rajoitukset tiettyjen Venäjän federaatiosta peräisin olevien tekstiilituotteiden tuonnissa, asetuksella (EY) N:o 2446/96 vahvistettujen määrällisten rajoitusten hallinnoinnista saatu kokemus on osoittanut, että tiettyjen tuoteluokkien osalta tuontilupahakemusten määrä ylitti suuresti määrälliset rajoitukset; olisi otettava käyttöön tarkempia hallinnointia koskevia yksityiskohtaisia sääntöjä sen varmistamiseksi, että tuontilupahakemukset vastaavat todellista aikomusta tuoda kyseisiä tuotteita; tämän vuoksi tuontilisenssin antamisen pitäisi edellyttää sopimuksen esittämistä, olisi myös tarkoituksenmukaista asettaa kunkin lisenssin perusteella tuotaville määrille tietty enimmäismäärä, jotta mahdollisimman suuri määrä toimijoita voisi hyödyntää määrällisiä rajoituksia; määrällisten rajoitusten käyttämiseksi mahdollisimman tehokkaasti olisi myös säädettävä, että toimijat voivat esittää uuden tuontilupahakemuksen vasta käytettyään 50 prosenttia aiemmin saadun lisenssin määrästä, määrällisten rajoitusten mahdollisimman tehokkaan käytön varmistamiseksi olisi säädettävä, että tuontilisenssit ovat voimassa kolmen kuukauden ajan niiden antamispäivästä, kaupan jatkuvuuden varmistamiseksi olisi otettava käyttöön vuoden 1997 loppuun saakka voimassa olevat uudet määrälliset rajoitukset, joiden määrät vahvistetaan suhteessa voimassaoloaikaan ja joihin liitetään korotus, jolla ei kuitenkaan rajoiteta uutta tekstiilisopimusta koskevien neuvottelujen tuloksia, tuoteluokkien 2, 2a, 39, 117 ja 118 osalta, joiden määrälliset rajoitukset käytettiin loppuun pian niiden asetuksella (EY) N:o 2446/96 tapahtuneen käyttöönoton jälkeen, on tarpeen kaupan jatkuvuuden varmistamiseksi sallia uusien määrällisten rajoitusten käyttö tämän asetuksen voimaantulopäivästä uusien hallinnointisääntöjen mukaisesti, muiden tuoteluokkien osalta, joiden määrällisiä rajoituksia ei ole vielä käytetty loppuun, on sen sijaan tarpeen soveltaa uusia hallinnointisääntöjä ja uusia määrällisiä rajoituksia asetuksen (EY) N:o 2446/97 voimassaolon päättymisen jälkeen, eli 1 päivästä heinäkuuta 1997 on tarpeen täsmentää, että tämän asetuksen säännökset eivät estä tekstiilituotteiden tuontia asetuksen (EY) N:o 2446/96 mukaisesti annetuilla tuontilisensseillä, sillä aikaa jatketaan neuvotteluja yhteisön ja Venäjän federaation uuden kahdenvälisen tekstiilisopimuksen aikaansaamiseksi ennen tämän asetuksen voimassaolon päättymistä, tässä asetuksessa säädetty määrällisten rajoitusten karsittu määrä verrattuna sopimuksessa määrättyjen rajoitusten määrään ja näiden korotetut tasot otetaan käyttöön sillä edellytyksellä, että Venäjän federaatio ei ota tämän asetuksen voimassaolon aikana käyttöön määrällisiä rajoituksia koskevia toimenpiteitä tekstiili- ja vaatetusalalla eikä korota tariffiesteiden tai muiden kuin tariffiesteiden, kuten yhteisöstä peräisin oleviin tuotteisiin sovellettava varmentaminen tai muut tuontiedellytykset, tasoa lukuun ottamatta Venäjän federaatiossa 1 päivänä tammikuuta 1996 voimassa olleita toimenpiteitä; minkä tahansa mainitun toimenpiteen käyttöönotto johtaa tämän asetuksen säännösten tarkasteluun, ja kyseiset toimenpiteet ovat asetuksella (EY) N:o 517/94 perustetun komitean lausunnon mukaiset, ON ANTANUT TÄMÄN ASETUKSEN: 1 artikla 1. Tämän asetuksen liitteessä I lueteltujen, Venäjän federaatiosta peräisin olevien tekstiilituotteiden yhteisöön tuontiin sovelletaan tämän asetuksen voimaantulopäivästä kyseisessä liitteessä tarkoitettuja määrällisiä rajoituksia. 2. Tämän asetuksen liitteessä II lueteltujen, Venäjän federaatiosta peräisin olevien tekstiilituotteiden yhteisöön tuontiin sovelletaan 1 päivästä heinäkuuta 1997 kyseisessä liitteessä tarkoitettuja määrällisiä rajoituksia. 3. Tämän asetuksen liitteessä III lueteltujen tekstiilituotteiden, joille on tehty ulkoinen jalostus Venäjän federaatiossa, yhteisöön uudelleentuontiin sovelletaan 1 päivästä heinäkuuta 1997 kyseisessä liitteessä tarkoitettuja määrällisiä rajoituksia. 2 artikla Tässä asetuksessa tarkoitettuun tuontiin sovelletaan asetuksen (EY) N:o 517/94 säännöksiä, sanotun kuitenkaan rajoittamatta tämän asetuksen säännösten soveltamista. 3 artikla Seuraavia säännöksiä sovelletaan liitteessä I lueteltuihin tuotteisiin tämän asetuksen voimaantulopäivästä ja liitteessä II lueteltuihin tuotteisiin 1 päivästä heinäkuuta 1997: 1. Kunkin toimijan tuontilisenssihakemukseensa pyytämä määrä ei saa olla suurempi kuin liitteessä IV esitetyt enimmäismäärät. 2. Toimijat, jotka ovat käyttäneet vähintään 50 prosenttia 1 kohdan nojalla myönnetyn tuontilisenssin määrästä, voivat esittää uuden, samaa tuoteluokkaa koskevan lisenssihakemuksen määrästä, joka ei ylitä liitteessä IV esitettyjä enimmäismääriä edellyttäen, että kyseisestä määrällisestä rajoituksesta on jäljellä käyttämättömiä määriä. 3. Saatuaan tiedon komission päätöksestä jäsenvaltioiden toimivaltaiset viranomaiset voivat myöntää tuontilisenssejä saatuaan tiedon komission päätöksestä ainoastaan, jos asianomainen toimija voi osoittaa todeksi sopimuksen olemassaolon ja vakuuttaa kirjallisella ilmoituksella, että se ei ole kyseessä olevaa luokkaa varten aiemmin saanut tämän asetuksen mukaisesti myönnettyä tuontilisenssiä yhteisön alueella, sanotun kuitenkaan rajoittamatta 2 kohdan soveltamista. 4. Tämän asetuksen nojalla myönnetyt tuontilisenssit ovat voimassa kolmen kuukauden ajan niiden antamispäivästä. 4 artikla Ainoastaan tämän asetuksen liitteissä I, II ja III lueteltujen tuotteiden määrät, jotka luovutetaan vapaaseen liikkeeseen yhteisössä tämän asetuksen voimaantulopäivän jälkeen 1 artiklan 1 kohdassa tarkoitettujen tuotteiden ja 1 päivän heinäkuuta 1997 jälkeen 1 artiklan 2 ja 3 kohdassa tarkoitettujen tuotteiden osalta tämän asetuksen mukaisesti annetun tuontilisenssin tai komission asetuksen (EY) N:o 3017/95 (5) mukaisesti taloudellisesti vaikuttavaan ulkoiseen jalostukseen ennalta annetun luvan perusteella, vähennetään kyseisissä liitteissä vahvistettujen asianomaisten rajoitusten määrästä. 5 artikla Tämän asetuksen säännöksiä ei sovelleta sellaiseen liitteissä I, II ja III tarkoitettujen tuotteiden tuontiin yhteisöön, johon on annettu lupa asetuksen (EY) N:o 2446/96 mukaisesti. 6 artikla Tämän asetuksen säännöksiä tarkastellaan, jos Venäjän federaatio ottaa asetuksen voimassaoloaikana käyttöön määrällisiä rajoituksia koskevia toimenpiteitä taikka korottaa tariffiesteiden tai muiden kuin tariffiesteiden, kuten yhteisöstä peräisin olevien tekstiili- ja vaatetustuotteiden tuontiin sovellettava varmentaminen tai muut edellytykset, tasoa lukuun ottamatta Venäjän federaatiossa 1 päivänä tammikuuta 1996 voimassa olleita toimenpiteitä. 7 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 31 päivään joulukuuta 1997. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 6 päivänä kesäkuuta 1997. Komission puolesta Leon BRITTAN Varapuheenjohtaja (1) EYVL N:o L 67, 10.3.1994, s. 1 (2) EYVL N:o L 255, 9.10.1996, s. 4 (3) EYVL N:o L 333, 21.12.1996, s. 7 (4) EYVL N:o L 85, 27.3.1997, s. 38 (5) EYVL N:o L 314, 28.12.1995, s. 40 LIITE I >TAULUKON PAIKKA> LIITE II >TAULUKON PAIKKA> LIITE III TALOUDELLISESTI VAIKUTTAVA ULKOINEN JALOSTUS >TAULUKON PAIKKA> LIITE IV >TAULUKON PAIKKA>